
Az adatkezelő megnevezése
Közös ügyünk az állatvédelem Alapítvány (1054 Budapest, Báthory utca 10.).
Az adatkezelés célja
Az Állategészségügyi Támogatási Pályázatra benyújtott pályázatok fogadása, jogosultsági, formai és tartalmi elbírálása, a támogatási döntés meghozatala, a támogatói okirat kiállítása, a támogatás folyósítása, valamint az elszámolás és az ellenőrzés lefolytatása.
Az adatkezelés jogalapja
A pályázó szervezet képviselőjének adatai tekintetében az adatkezelés jogalapja az Európai Parlament és a Tanács (EU) 2016/679 rendelete (GDPR) 6. cikk (1) bekezdés b) pontja (szerződés — jelen esetben támogatási jogviszony — létrehozásához szükséges lépések megtétele), illetve c) pontja (jogi kötelezettség teljesítése, tekintettel az Áht./Ávr. és a Knyt. szerinti nyilvántartási és átláthatósági kötelezettségekre).
A kezelt adatok köre
1. a pályázó szervezet képviselőjének neve, telefonszáma, e-mail címe;
1. a pályázó szervezet adatai (székhely, nyilvántartási szám, adószám, bankszámlaszám, FELIR-azonosító);
1. a benyújtott számlákon, árajánlatokon szereplő adatok;
1. a nyilatkozatcsomagban megadott adatok.
Az adatok megőrzésének ideje
Az Alapítvány a pályázati eljárással és a támogatás elszámolásával összefüggő iratokat a számvitelről szóló 2000. évi C. törvény, valamint a Civil tv. szerinti iratmegőrzési kötelezettséggel összhangban, de legalább a támogatási jogviszony lezárását követő 8 évig kezeli.
Az érintettek jogai
Az érintett jogosult a rá vonatkozó személyes adatokhoz való hozzáférést, azok helyesbítését, törlését, kezelésének korlátozását kérni, továbbá jogosult az adatkezelés ellen tiltakozni, valamint adathordozhatósághoz való jogával élni, a GDPR-ban meghatározott feltételek szerint. Az érintett jogosult panaszt tenni a Nemzeti Adatvédelmi és Információszabadság Hatóságnál (NAIH), illetve jogorvoslatért bírósághoz fordulni.

